અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓ દ્વારા છેલ્લાં ચાર વર્ષમાં શહેરના વિવિધ વિસ્તારમાં ગરીબ આવાસ યોજના હેઠળ અંદાજે રર,૦૦૦ મકાનનું નિર્માણ કરાયું છે. આજે સ્ટેન્ડિંગ કમિટી સમક્ષ રૂ.રપ૧ કરોડના ખર્ચે વધુ ૬,રર૩ મકાનો બાંધવાની દરખાસ્ત તંત્ર દ્વારા મુકાઇ છે. દરમિયાન અરજદારોની જે તે જ્ઞાતિના ઉલ્લેખની ભૂલના કારણે ડ્રોમાં મકાન લાગ્યા બાદ પણ સત્તાવાળાઓ આ અરજદારના મકાનની ફાળવણી રદ કરીને બુકિંગની રકમને પણ અડધોઅડધ જપ્ત કરતા હતા, જોકે હવે આ રકમ પૂરેપૂરી પરત કરાય તે દિશામાં હિલચાલ આરંભાઇ છે.